รัฐบาลไทย-ข่าวทำเนียบรัฐบาล-ผู้ว่าฯ นครพนม ลงพื้นที่ติดตามผลกระทบจากอุทกภัย กำชับเจ้าหน้าที่เร่งสำรวจความเสียหายและช่วยเหลือพี่น้องประชาชน ย้ำเร่งสร้างการรับรู้ให้ประชาชนได้รับทราบข้อมูลและแนวทางการช่วยเหลือฯ
วันพุธที่ 2 สิงหาคม 2566
02/08/2566
ผู้ว่าฯ นครพนม ลงพื้นที่ติดตามผลกระทบจากอุทกภัย กําชับเจ้าหน้าที่เร่งสํารวจความเสียหายและช่วยเหลือพี่น้องประชาชน ย้ําเร่งสร้างการรับรู้ให้ประชาชนได้รับทราบข้อมูลและแนวทางการช่วยเหลือฯ
ผู้ว่าฯ นครพนม ลงพื้นที่ติดตามผลกระทบจากอุทกภัย กําชับเจ้าหน้าที่เร่งสํารวจความเสียหายและช่วยเหลือพี่น้องประชาชน ย้ําเร่งสร้างการรับรู้ให้ประชาชนได้รับทราบข้อมูลและแนวทางการรับความช่วยเหลือจากภาครัฐ หากต้องการความช่วยเหลือสามารถโทรสายด่วนนิรภัย 1784
ผู้ว่าฯ นครพนม ลงพื้นที่ติดตามผลกระทบจากอุทกภัย กําชับเจ้าหน้าที่เร่งสํารวจความเสียหายและช่วยเหลือพี่น้องประชาชน ย้ําเร่งสร้างการรับรู้ให้ประชาชนได้รับทราบข้อมูลและแนวทางการรับความช่วยเหลือจากภาครัฐ หากต้องการความช่วยเหลือสามารถโทรสายด่วนนิรภัย 1784 ตลอด 24 ชั่วโมง
วันนี้ (2 สิงหาคม 2566) นายวันชัย จันทร์พร ผู้ว่าราชการจังหวัดนครพนม เปิดเผยถึงการให้ความช่วยเหลือผู้ได้รับผลกระทบจากอุทกภัย โดยจังหวัดนครพนม มีฝนตกทั่วพื้นที่อย่างต่อเนื่อง ทําให้เกิดสถานการณ์น้ําป่าไหลหลากในหลายพื้นที่ ซึ่งในขณะนี้เจ้าหน้าที่ทุกฝ่ายต่างเร่งสํารวจความเสียหายและให้การช่วยเหลือพี่น้องประชาชนที่ได้รับผลกระทบ โดยตนพร้อมด้วย ปลัดจังหวัดนครพนม หัวหน้าสํานักงานป้องกันและบรรเทาสาธารณภัยจังหวัดนครพนม เกษตรจังหวัดนครพนม กํานัน ผู้ใหญ่บ้าน เจ้าหน้าที่อําเภอ และองค์กรปกครองส่วนท้องถิ่นในพื้นที่ ผู้นําชุมชน หมู่บ้าน และหน่วยงานที่เกี่ยวข้องทั้งภาครัฐ และภาคเอกชน ร่วมลงพื้นที่อําเภอธาตุพนมและอําเภอนาแก ติดตามสถานการณ์น้ําท่วม และให้กําลังใจแก่พี่น้องประชาชนผู้ประสบภัยในพื้นที่
นายวันชัย จันทร์พร ผู้ว่าราชการจังหวัดนครพนม กล่าวว่า จากการลงพื้นที่ตรวจติดตามสถานการณ์ในเบื้องต้น พบว่า จากสถานการณ์น้ําป่าไหลหลากส่งผลให้พื้นที่ทางการเกษตรและถนนได้รับผลกระทบ จํานวน 3 อําเภอ 15 ตําบล ได้แก่ 1) อําเภอนาแก มีพื้นที่ได้รับผลกระทบ 1 ตําบล คือ ตําบลพุ่มแก ถนนเพื่อการเกษตรถูกน้ํากัดเซาะขาด 1 เส้น ทําให้รถทุกชนิดไม่สามารถสัญจรไปมาได้ มีบ้านเรือนได้รับความเดือนร้อนจากการสัญจร 1 ครัวเรือน ไม่มีผู้เสียชีวิตหรือได้รับบาดเจ็บ โดยระดับน้ํามีแนวโน้มลดลงอย่างต่อเนื่อง 2) อําเภอธาตุพนม มีพื้นที่ได้รับผลกระทบ 3 ตําบล คือ ตําบลน้ําก่ํา จํานวน 6 หมู่บ้าน (บ้านทู้ หมู่ 6, บ้านสระพังทอง หมู่ 12, บ้านเหล่าเจริญ หมู่ 19, บ้านน้ําก่ํา หมู่ 18, บ้านโคกน้อย หมู่ 15, บ้านน้ําคํา หมู่ 5) ตําบลนาหนาด จํานวน 3 หมู่บ้าน (บ้านนาหนาดน้อย หมู่ 2, บ้านนาหนาดใหญ่ หมู่ 3, บ้านใหม่โพธิ์ศรี หมู่ 6) และ ตําบลฝั่งแดง จํานวน 3 หมู่บ้าน (บ้านต้อง หมู่ 1และหมู่ 5 บ้านโปร่ง หมู่ 7) เนื่องจากพื้น 3 ตําบลดังกล่าว เป็นพื้นที่รับน้ําช่วงปลายทางรอการระบายลงสู่แม่น้ําโขง จากการตรวจสอบเบื้องต้นมีพื้นที่ทางการเกษตรได้รับผลกระทบประมาณ 2,500 ไร่ ไม่มีผู้เสียชีวิตหรือบาดเจ็บ และระดับน้ํายังคงทรงตัว และ 3) อําเภอท่าอุเทน มีถนนได้รับผลกระทบ 2 สาย คือ ถนนสายนาผักปอด หมู่ 3 ตําบลโนนตาล เชื่อมบ้านดงยางทุ่งนาน้อย ตําบลนาขมิ้น อําเภอโพนสวรรค์ ถูกน้ํากัดเซาะถนนขาด ทําให้รถทุกชนิดไม่สามารถสัญจรไปมาได้ และถนนสายเลียบห้วยตับแฮด บ้านโพน หมู่ 8 ตําบลโนนตาล ถูกน้ํากัดเซาะ ทําให้รถทุกชนิดไม่สามารถสัญจรไปมาได้ ภาพรวมข้อมูลความเสียหายเบื้องต้นในวันนี้ มีพื้นที่ทางการเกษตรที่คาดว่าจะได้รับผลกระทบ รวมจํานวน 3,500 ไร่ และเส้นทางคมนาคม ได้รับความเสียหายจํานวน 4 สาย
ผู้ว่าราชการจังหวัดนครพนม กล่าวต่อว่า ตนได้กําชับให้เจ้าหน้าที่ทุกหน่วยงานที่เกี่ยวข้อง เร่งดําเนินการแก้ไขปัญหาเพื่อบรรเทาความเดือดร้อนให้กับพี่น้องประชาชน โดยได้มอบหมายให้นายอําเภอนาแก และนายอําเภอธาตุพนม ติดตามสถานการณ์อย่างใกล้ชิด พร้อมสํารวจพื้นที่เสี่ยงที่อาจก่อให้เกิดอันตรายกับพี่น้องประชาชน เพื่อหาแนวทางป้องกันอุบัติเหตุที่อาจเกิดขึ้นได้ นอกจากนี้ยังได้สั่งการให้อําเภอนาแก ประสานหน่วยพัฒนาการเคลื่อนที่ 22 (นพค.22) นําสะพานชั่วคราวออกมาให้ความช่วยเหลืออํานวยความสะดวกด้านการจราจรให้กับประชาชนผู้ได้รับผลกระทบเบื้องต้น รวมทั้งได้ประสานให้องค์การบริหารส่วนตําบลพุ่มแก ดําเนินการก่อสร้างบล็อคคอนเวิร์สที่มีความมั่นคงถาวร เพื่อแก้ไขปัญหาความเดือดร้อนให้กับประชาชนในระยะยาว สําหรับการให้ความช่วยเหลือเกษตรกรผู้ได้รับผลกระทบขณะนี้ได้ดําเนินการสํารวจความเสียหาย และพิจารณาให้ความช่วยเหลือตามระเบียบของทางราชการ โดยเมื่อสถานการณ์เข้าสู่สภาวะปกติจะเร่งดําเนินให้ความช่วยเหลือจนกว่าประชาชนที่ได้รับผลกระทบจะสามารถกลับมาดําเนินชีวิตได้อย่างปกติครบถ้วนทุกครัวเรือน ในส่วนของอําเภอท่าอุเทน ได้มอบหมายให้นายอําเภอท่าอุเทนประสานองค์การบริหารส่วนตําบลรามราช เข้าดําเนินการสํารวจและซ่อมแซมถนนที่เสียหายหลังเข้าสู่สภาวะปกติ และกําชับให้ผู้ใหญ่บ้านหมั่นตรวจสอบดูแลฝายน้ําล้น เพื่อป้องกันปัญหาขยะและวัชพืชปิดกั้นทางน้ํา ซึ่งเป็นปัญหาสาเหตุหนึ่งที่ทําให้การระบายน้ําทํางานได้ช้า
“จากการได้รับความร่วมมือจากทุกภาคส่วนทําให้ในขณะนี้สามารถเข้าถึงและให้ความช่วยเหลือพี่น้องประชาชนได้เป็นอย่างดี ขอชื่นชมและขอขอบคุณพี่น้องข้าราชการ พนักงาน ตลอดจนเจ้าหน้าที่ทุกภาคส่วน ที่ได้บูรณาการการทํางาน ด้วย Passion มุ่งมั่นตั้งใจในการบําบัดทุกข์ บํารุงสุข ให้กับพี่น้องประชาชนได้ผ่านพ้นช่วงเวลาเลวร้ายและกลับมาใช้ชีวิตอย่างปกติสุขในเร็ววัน ขอให้ทุกหน่วยงานยังคงติดตามสถานการณ์และบูรณาการภาคีเครือข่าย ดําเนินการตามแผนเผชิญเหตุอย่างเคร่งครัด โดยมีผู้นําท้องถิ่นท้องที่ ฝ่ายปกครอง องค์กรปกครองส่วนท้องถิ่น อําเภอ แขวงทางหลวง การไฟฟ้าส่วนภูมิภาค สํานักงานป้องกันและบรรเทาสาธารณภัยจังหวัดนครพนม และโดยเฉพาะอาสาสมัครจิตอาสา มารวมพลังช่วยเหลือพี่น้องประชาชนจนกว่าสถานการณ์จะกลับเข้าสู่ภาวะปกติ และขอให้พี่น้องประชาชนติดตามข้อมูลข่าวสารจากทางภาครัฐอย่างใกล้ชิด เเละหากต้องการความช่วยเหลือ หรือได้รับความเดือดร้อนสามารถขอรับความช่วยเหลือได้ที่สายด่วนนิรภัย โทร. 1784 ตลอด 24 ชั่วโมง หรือ สายด่วนศูนย์ดํารงธรรม โทร. 1567 เพื่อเจ้าหน้าที่จะได้เข้าให้ความช่วยเหลือโดยทันที" ผู้ว่าฯ นครพนม กล่าวในช่วงท้าย
#กระทรวงมหาดไทย #บําบัดทุกข์บํารุงสุข #moi